Sisäilmatyöryhmän kokous

Kutsu

Aika: Torstai 28.9.2017 kello 15:30

Paikka: Lestin koulu, fysiikan luokka

Läsnä: Jorma Koski-Vähälä, teknisen lautakunnan pj. (puheenjohtaja)  
Kaisa Mäkelä, rakennustarkastaja/tekninen johtaja (sihteeri)

Esko Ahonen, kunnanjohtaja

Marja Tiala, kunnanvaltuuston pj.

Jukka-Pekka Tuikka, kunnanhallituksen pj.

Mari-Liisa Haka, sivistyslautakunnan pj.

Tarja Mäkelä, rehtori

Jaakko Ritola, vararehtori

Kirsi Salonen, päivähoidonohjaaja

Inkeri Jussila, kouluterveydenhoitaja

Mari Viirret, terveystarkastaja

Anne Kneckt , työterveyshoitaja

Anne Haasiomäki, koulun työsuojeluvaltuutettu

Paula Jokela, luokanopettaja

Tero Kanninen, kiinteistönhoitaja

Tommi Riippa, konsultti

Asialista:

1. Kokouksen avaus

Jorma Koski-Vähälä avasi kokouksen.

1. Kuntotutkimus, Lestijärven koulukeskus

Kuntotutkimusraportti on valmistunut ja se on jaettu osallistujille. Tommi Riippa esitteli raportin sisällön sekä keskeiset havainnot ja toimenpidesuositukset, jonka jälkeen käytiin keskustelua.

Näytteitä on otettu sekä vanhalla että uudella osalla kauttaaltaan seinistä sekä väli- ja yläpohjista. Näytteitä ei ole otettu kohteista, missä on riski asbestista.

Kuituja ei ole havaittu.

Vanhalla osalla on todettu niin paljon mikrobivaurioita, että vaikutus terveyteen hyvin ilmeistä.

Rakennuksen ulkoseinillä olevat iv-koneet ovat liian lähellä maanpintaa, jolloin on riski, että likaista ilmaa tulee suoraan kanaaleihin. Ilmanvaihtokone sijaitsee kellarissa, mikä myös lisää korvausilman epäpuhtauksia, vaikkakin varsinainen ilmanotto tapahtuu ulkopuolelta.

Uudella puolella päiväkodin tiloissa lattiat ovat pääosin kuivia, mutta seinien sisäpuolella löytyy hometta. Vanhan maton päälle asennetun muovimaton liima aiheuttaa ongelmia. Päiväkodin puolella on havaittu myös sokeritoukkia.

Toisen kerroksen seinien alaosassa villa ulottuu maanpinnan alapuolelle, mikä aiheuttaa kosteusongelmia. Pihan kallistukset osin väärään suuntaan eli seinään päin, ja asfaltti ulottuu liian lähelle seinää. Räystäskourut on alimitoitetut suhteessa laajaan kattopinta-alaan. Ulkopuolella tiiliseinien puukoristeiden taakse kertyvä orgaaninen aines kerää myös kosteutta. Vesikate alun perin palahuopalaattaa, päälle laitettu uusi huopa, siitäkin sirotepinnoitus valunut pois.

Sisäpuolen lattiat rakenteellisesti ok, mutta matot olisi hyvä vaihtaa.

Keskusteltiin radon-mittauksista. STUK/YM velvoittaa koulut tekemään radon-mittauksia tietyillä aikaväleillä. Mittaukset tulisi tehdä viimeistään ensi vuonna. Päätettiin ostaa kunnalle radon-mittari, jolla voidaan saada likimääräisiä tuloksia. Rakenteet tulisi kuitenkin tehdä muistakin syistä (kosteus) radon-tiiviiksi.

Toimenpidesuositukset:

Uusi osa järkevää korjata, tilat nykyaikaistaa ja kattorakenne muuttaa. Vanhalla puolella korjaustarve on niin suuri, että korjaaminen ei ole kannattavaa, vaan järkevämpää olisi

purkaa rakennus ja rakentaa uudet korvaavat tilat.

Päiväkodin puolella homeiset sisäpuoliset seinät tulee poistaa. Ulkoseinä tulee pihatason alapuolella korjata vastaamaan kellarin seinää sekä rakentaa salaojat siellä missä pihaa ei voi laskea.

Ilmanvaihtokone tulisi siirtää pois kellarista.

Akuutit sisäilmaongelmat

Altistumisen seuranta osoittaa, että useat sekä opettajat että oppilaat oireilevat. Työterveyshuolto dokumentoi yhteydenotot ja ohjaa tarvittaessa lääkärille

Toimintojen uudelleen sijoittelu:

Kirjaston yläkertaan on siirretty mm. oppilaskunnan tila sekä muita toimintoja. Erityisopettaja on siirtynyt kotitalousluokkaan.

Päiväkodin uudelleen sijoittamiseksi on käyty läpi tyhjillään olevia tiloja. Kartoituksen perusteella parhaaksi vaihtoehdoksi on osoittautunut entinen Ylilestin koulu (Tuikkula), joka on remontoitu omistajanvaihdoksen jälkeen. Tilan vuokra on alustavien neuvottelujen jälkeen 1100 eur/kk, minkä lisäksi tulevat lämmityskulut sekä kuljetuksista aiheutuva kulut (arviolta 600 eur/kk). Tarja jatkaa valmisteluita tilan vuokraamiseksi päiväkodin käyttöön.

Pidemmällä aikavälillä selvitellään väistötilojen tarvetta ja mahdollisuuksia käyttää mm. seurakuntatalon tiloja.

Jatkotoimenpiteet

Yhteenvetona kunnanjohtaja linjasi jatkotoimenpiteinä seuraavaa:

* Lestillä tullaan säilyttämään koulu
* varaudutaan koulun vanhan osan purkamiseen
  + päiväkoti pyritään siirtämään entiselle Yli-Lestin koululle (Tuikkulaan)
  + selvitetään mahdollisuudet siirtää 1-2 -luokat kirjaston tiloihin
  + käynnistetään päiväkodin tilojen saneerauksen suunnittelu tavoitteena kolmen luokan siirtäminen tiloihin
* käynnistetään uuden koulun ja päiväkodin rakentamisen suunnittelu ja rakentaminen
* nykyisen uuden osan remontti tehdään viimeiseksi
* Tarja vie suunnitelman päiväkodin siirtämisestä sivistyslautakuntaan 4.10.

Terveystarkastaja: Vanhalta puolelta tulee hävittää mahdollisimman paljon vanhaa tavaraa. Kaikki säilytettävä tavara on puhdistettava ulkopuolella ja vietävä säilöön hyvin tuuletettuun lämpimään varastoon. Arkistoja yms. on mahdollista puhdistaa kuivasavuttamalla peroksidilla ja otsonoimalla.

Kunnanjohtaja vastaa tiedottamisesta.